| Medaljeoversikt |
| --- |
| Konkurrerte for USAs flagg USA |
| Turn: |
| Olympiske leker |
| Gull | OL 1932 i Los Angeles |  Svingstang |

**Dallas Denver Bixler** (født 17. februar 1910 i Hutchinson i Kansas, død 13. august 1990 i Buena Park i California) var en amerikansk turner.

Han deltok i sommer-OL 1932 i Los Angeles, der han vant gull i svingstang. Dette var det første OL der utøverne konkurrerte i individuelle apparater.

Biografi
--------

Bixler hadde fire brødre og to søstre. Han bodde sine første ti år i Hutchinson. Hans far drev med jordbruksvarer, og hadde fem grønnsaksforretninger i Hutchinson. Han var også en av de første flyverne i Kansas, og jobbet blant andre sammen med brødrene Wright. Men, i 1920 solgte han alle fem butikkene, og familien flyttet til Los Angeles i California. Her gikk han ferdig high school på Los Angeles High School. Her ønsket han egentlig å begynne med amerikansk fotball, men hans far lot ham ikke det på grunn av skaderisikoen. Han fortsatte derfor med turn, en sport han hadde fått interessen for allerede på *grammar school*. LA High School hadde Albert Hemseth, en av de beste turntrenerne, dette gjorde at valget hans falt på turn.

Etterhvert ble han medlem av turnforeningen *Germania Turnverein* på Washington Boulevard, der han var medlem til 1927, da han valgte å bytte klubb. Herman Class, som deltok i turn under Sommer-OL 1904 var instruktør i L.A. Athletic Club (LAAC), derfor gikk han dit. I delstatsmesterskapet i 1930 i San Francisco fikk han bronse i den individuelle mangekampen. Imidlertid hadde han ikke råd til å reise til New York for å delta i USA-mesterskapet, som han da var kvalifisert til.

Fem dager før OL i 1932 var det kvalifiseringskonkurranser i USA, både på østkysten og vestkysten. Alfred Jochim, en av Los Angeles' beste turnere, deltok i kvalifiseringen på østkysten, som foregikk i New York. Bixler vant kvalifiseringen på vestkysten; han konkurrerte kun i svingstang. Han vant også svingstang i olympiaden, foran to finner: Heikki Savolainen og Einar Teräsvirta. Finnene hadde en del nye momenter, bl.a. gjorde de avsprang ved å hoppe sidelengs over svingstangen. Bixler lå på tredjeplass etter første øvelse, med 26,7 poeng, men i andre øvelse utførte han bl.a. en *baklengs kjempesleng* (ryggen i fartsretningen), som han hadde lært av Glenn Berry i 1928, dette bidro til at han vant OL-gull i svingstang. Han fikk 28,4 poeng for denne øvelsen, konkurransens høyeste poengsum.

I mai 1935 skadet han skuldermuskelen, da han gjorde en favn. Han kunne ikke delta i OL i 1936, og la opp som aktiv. Han fortsatte imidlertid som dommer, og dømte turn fram til 1975.

Før OL i 1984 var han også med som fakkelbærer.

Han var gift med Virginia og hadde 3 barn.

Referanser
----------

1. 1 2   Find a Grave, oppført som Dallas Denver Bixler, Find a Grave 7978336, besøkt 9. oktober 2017[Hentet fra Wikidata]

Eksterne lenker
---------------

* (en) Dallas Bixler – Olympedia Rediger på Wikidata

* (en) Dallas Bixler – Sports-Reference (OL-resultater – arkivert) Rediger på Wikidata
* Intervju med Dallas D. Bixler Arkivert 8. januar 2009 hos Wayback Machine.

| * v
* d
* r
De olympiske ringer OL-vinnere i svingstang |
| --- |
| 
* **1896**: Hermann Weingärtner
* 1900: Ikke øvelse
* 1904: Anton Heida / Edward Hennig
* 1908 - 1920: Ikke øvelse
* 1924: Leon Štukelj
* 1928: Georges Miez
* 1932: Dallas Bixler
* 1936: Aleksanteri Saarvala
* 1948: Josef Stalder
* 1952: Jack Günthard
* 1956: Takashi Ono
* 1960: Takashi Ono
* 1964: Boris Tsjaklin
* 1968: Akinori Nakayama / Mikhail Voronin
* 1972: Mitsuo Tsukahara
* 1976: Mitsuo Tsukahara
* 1980: Stojan Deltsjev
* 1984: Shinji Morisue
* 1988: Vladimir Artemov / Valeri Liukin
* 1992: Trent Dimas
* 1996: Andreas Wecker
* 2000: Aleksej Nemov
* **2004**: Igor Cassina
* **2008**: Zou Kai
* **2012**: Epke Zonderland
* **2016**: Fabian Hambüchen
* **2020**: Daiki Hashimoto

 |

|  |  |
| --- | --- |
| Oppslagsverk/autoritetsdata | Prabook
 |